באליפות העולם בשחייה שנערכה בברצלונה, ספרד, בשנת 2003 זכה ואן דן הוחנבאנד ב-3 מדליות, 2 כסף ואחת ארד. הוא זכה במדליית כסף במשחה ל-100 מטר חופשי בתוצאה של 48.68 שניות אחרי פופוב (48.42 שניות) ולפני ת'ורפ (48.77 שניות). מדליית כסף נוספת קיבל ואן דן הוחנבאנד במשחה ל-200 מטר חופשי בתוצאה של 1:46.43 דקות, אחרי ת'ורפ (1:45.14 דקות) ולפני גרנט האקט מאוסטרליה (1:46.85 דקות). את מדליית הארד הוא השיג במשחה ל-50 מטר חופשי בתוצאה של 22.29 שניות, אחרי פופוב שקבע שיא תחרות חדש (21.92 שניות) ומארק פוסטר מבריטניה (22.20 שניות).